<classify> MWILI wa mwanasiasa mkongwe aliyewahi kuwa Waziri wa Mambo ya Nje katika serikali ya awamu ya kwanza, Ibrahim Kaduma 82 umewasili nchini kutoka nchini India.Marehemu Kaduma alifariki nchini India juzi usiku alipokwenda kwa ajili ya uchunguzi wa kiafya ambapo alikwenda mwanzoni mwa wiki iliyopita.Kwa mujibu wa mtoto wa marehemu Kaduma, Imani Kaduma mwili huo uliwasili jana jioni ambapo msiba upo nyumbani kwake Makongo juu jijini Dar es Salaam.Ndio kwanza tumepokea mwili hapa uwanja wa ndege hatujajua nini kitafuata, familia itakutana leo jioni na baadaye tutakuwa na taarifa kamili juu ya msiba huu, alisema Imani.Enzi za uhai wake Kaduma alihudumu katika serikali ya Mwalimu Julius Nyerere akiwa Waziri wa Mambo ya Nje kuanzia mwaka 1975 hadi 1976, Wizara ya Mawasiliano na Uchukuzi mwaka 1973 hadi mwaka 1975.Kaduma pia alikuwa Mkuu wa Chuo Kikuu cha Dar es Salaam UDSM mwaka 1977 hadi mwaka 1980, Mkurugenzi Mtendaji Mamlaka ya Mkonge Tanzania mwka 1985.Aidha, Kaduma alikuwa mmoja ya wafuasi wakubwa wa baba wa Taifa Mwalimu Nyerere na mmoja wa waumini wakuu wa siasa ya ujamaa na kujitegemea.  <topic>: kitaifa 